স্টাফ রিপোর্টার ॥ চাহিদার তুলনায় অর্ধেক বীজ কম পাওয়ায় হবিগঞ্জে এবার ৫০ হাজার মেট্রিক টন ধান কম উৎপাদন হওয়ার আশংকা করছেন স্থানীয় কৃষক ও কৃষিবিদরা। আগামী বোরো মওসুমের জন্য বিএডিসিতে বীজের ঘাটতি রয়েছে ১ হাজার ৫২ মেট্রিক টন। সরবরাহের অভাবে কৃষকরা স্থানীয়ভাবে ও বাজার থেকে নিম্নমানের বীজ ব্যবহার করতে হবে বলে জানান কৃষকরা। এতে ধান উৎপাদন ব্যাপকভাবে হ্রাস পাবে। কৃষি বিভাগ সূত্রে জানা যায়, হবিগঞ্জের ১ লাখ ৯ হাজার ২৮ হেক্টর জমিতে বোরো আবাদের লক্ষ্যমাত্রা নির্ধারণ করা হয়েছে। কোন ধরনের প্রাকৃতিক দূযোগে আক্রমন না হলে জেলায় এবার ৬ লাখ ৫৪ হাজার ১শ ৬৮ মেট্রিক টন ধান উৎপাদন হওয়ার সম্ভাবনা রয়েছে। এদিকে বাংলাদেশ কৃষি উন্নয়ন কর্পোরেশন (বিএডিসি) সূত্রে জানা যায়, হবিগঞ্জের ১লাখ ...